Diari Oficial de la Generalitat Valenciana


Sumari del DOGV 10817, del 24-02-2025 (2025/2042)

RESOLUCIÓ de 31 de gener de 2025, per la qual s'actualitza la vigència de l'autorització del centre docent estranger Altea International School, de l'Alfàs del Pi.
-------------------------------------------------------------------------------------------------------------------------------------------------------------------

### Dades del document

Número de DOGV
:   10179

Data del DOGV
:   24-02-2025

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2025/2042

CVE
:   TFON-Y-9247-2324

Data del document
:   31-01-2025

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

*Antecedents de fet*

Primer. El centre docent estranger Altea International School, de la localitat de l’Alfàs del Pi, està autoritzat per a impartir les ensenyances del sistema educatiu britànic següents a alumnat espanyol i estranger, per a un total de 319 llocs escolars, amb una vigència fins a octubre de 2024:

– Des de Year 2 (6 a 7 anys) fins a Year 13 (17 a 18 anys).

Segon. En data 18 de novembre de 2024 la titularitat del centre sol·licita l'actualització de la vigència de l'autorització, aportant certificat actualitzat de l'entitat British Council que l’acredita per a impartir les mateixes ensenyances, per a un màxim de 360 alumnes, fins a la finalització del curs acadèmic 2027-2028.

Tercer. La titularitat del centre presenta, a més, declaració responsable de no haver realitzat obres en el centre, i també de no haver modificat la relació del professorat, ni el seu horari, ni la designació de la direcció tècnica coordinadora de les ensenyances de llengua i cultura espanyola, i Valencià.

*Fonaments de dret*

Primer. L'òrgan competent per a dictar esta resolució és la conselleria amb competències en educació, d’acord amb els articles 1 i 4 del Decret 166/2024, de 12 de novembre, del Consell, d'aprovació del Reglament orgànic i funcional de la Conselleria d'Educació, Cultura, Universitats i Ocupació. Mitjançant Resolució de 13 d'abril de 2022 es delega esta competència en la Secretaria Autonòmica d'Educació.

Segon. Tramitat el procediment corresponent, es comprova que la sol·licitud d'actualització de la vigència de l'autorització, i també la documentació aportada per la titularitat del centre, reunixen els requisits establits en el Reial decret 806/1993, de 28 de maig, sobre règim de centres docents estrangers a Espanya.

De conformitat amb els antecedents de fet i considerats els fonaments de dret,

RESOLC

*Primer*

Actualitzar la vigència de l'autorització del centre, en els termes que s'especifiquen a continuació:

Codi: 43478957.

Denominació genèrica del centre: centre docent privat estranger.

Denominació específica del centre: Altea International School.

Titular: Cultura y Educación Cautivador, SL.

Domicili: camí de l’Ermita, núm. 12.

Localitat: l’Alfàs del Pi (03592).

Província: Alacant.

Ensenyances del sistema educatiu britànic per a alumnat espanyol i estranger, amb un total de 319 llocs escolars:

– Des de Year 2 (6 a 7 anys) fins a Year 13 (17 a 18 anys).

Vigència de l'autorització: fins a la finalització del curs acadèmic 2027-2028.

*Segon*

Abans que finalitze la vigència d'esta autorització, la titularitat del centre haurà d'aportar certificació actualitzada, expedida per la corresponent entitat acreditadora, en la qual conste, fefaentment, que el centre reunix els requisits que exigix el país d'origen. En cas de no aportar a esta Conselleria esta certificació, podrà procedir-se d'ofici a la revocació de l'autorització del centre.

La present resolució donarà lloc a les corresponents inscripcions en el Registre de centres docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:

a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.

b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.

Per a les persones interessades que no siguen objecte de notificació, els terminis començaran a comptar des de l'endemà de la seua publicació en el *Diari Oficial de la Generalitat Valenciana.*

  

València, 31 de gener de 2025

(p. d. Resolució 13.04.2022; DOGV 9328, 29.04.2022)

Daniel McEvoy Bravo

Secretari autonòmic d’Educació